open-index/open-wikipedia-markdown huggingface dataset:
Sandalsfossen

**Sandalsfossen** er en foss i Sandalselva i Myklebustdalen i Breim i Gloppen kommune i Sogn og Fjordane. Den har et fritt fall på ca. 120 meter på veien fra Myklebustbreen mot Sanddalsvatnet. I samme område ligger den enda høyere Strupenfossen.

Fossen ble i 2009 søkt utbygget til kraftproduksjon, men søknaden ble avvist.

## Referanser


## Eksterne lenker
* Nordfjord.no med bilde av fossen
Ilen kirkegård

**Ilen kirkegård** er en gravlund for Ilen menighet ved Bynesveien 18 i Ilsvika i Trondheim. Gravlunden har i dag et areal på 3,5 daa, noe som gjør Ilen kirkegård til byens minste gravlund. 

Den ble anlagt i 1883 og ble vigslet to år senere. I 1893 ble det oppført et gravkapell og i 1905 ble kirkegården utvidet, men i 1934 ble gravkapellet revet, mye på grunn av at man hadde sluttet med begravelser som følge av at Ilen kirkegård i 1916 hadde blitt avløst av Stavne kirkegård.

Fra 1947 ble gravlunden igjen tatt i bruk, men på grunn av begrenset plass ble det kun gitt anledning til å sette ned urner ved gravlunden. På grunn av at kommunen manglet gravplasser ved årtusenskiftet ble det besluttet å ta i bruk Ilen kirkegård igjen. Ilen kirkegård ble ferdig rehabilitert og gjenåpnet den 9. desember 2007, omtrent samtidig med åpningen av parseller til Nordre avlastningsvei i samme område.

## Se også
* Ilen kirke

## Referanser


## Litteratur
* 

## Eksterne lenker
* [Kart over ilen kirkegård](https://allslekt.org/Gravplass-kart/(ST)%20Trondheim-Ilen.pdf) (Allslekt.org)
Thirteen (album)

***Thirteen*** (skrevet **TH1RT3EN**) er et studioalbum av det amerikanske *[[Thrash metal]]*-bandet *[[Megadeth]]*. Navnet stammer fra at det er det trettende albumet, i tillegg til sangen **TH1RT3EN**.

Total lengde: 57:30

## Eksterne lenker
*
Port Douglas

**Port Douglas** kan vise til:

*Port Douglas (British Columbia) i Canada
*Port Douglas (Queensland) i Australia
Frank Yates

**Frank Yates** (født 12. mai 1902, død 17. juni 1994)  var en britisk statistiker. Fra 1931 arbeidet han som statistiker ved Rothamsted forskningsstasjon under Ronald Fisher. To år senere ble han sjefsstatistiker. Han arbeidet mye med forsøksplanlegging og variansanalyse. Blant annet utviklet han balanserte ufullstendige blokkforsøk. Under andre verdenskrig arbeidet han med det som senere ble kalt operasjonsanalyse. Senere ble han en foregangperson innenfor bruk av datamaskiner til å gjøre statistiske utregninger.

## Referanser
Étienne Davignon

**Étienne Francois Jacques Davignon** (født 1932) er en belgisk greve, politiker, forretningsmann og tidligere visepresident i Europakommisjonen.

## Karriere

Etter å ha mottatt en doktorgrad i rettsvitenskap fra Université Catholique de Louvain begynte Davignon i det belgiske utenriksdepartementet i 1959 og ble i løpet av to år attaché under utenriksminister Paul-Henri Spaak. Han forble i den belgiske regjeringen frem til 1965. I 1970 ledet han et ekspertutvalg som produserte Davignon-rapporten om utenrikspolitikk for Europa.

Davignon var den første lederen av Det internasjonale energibyrået, 1974–1977, før han ble medlem av Europakommisjonen hvor han var visepresident fra 1981 til 1985. Fra 1989 til 2001 var han formann i den belgiske banken Société Générale de Belgique (ikke del av den franske banken Société Générale), nå en del av den franske leverandøren Suez. Han er nå nestleder i Suezs datterselskap, Suez-Tractebel. Som leder av Société Générale de Belgique var han medlem av European Round Table of Industrialists.

Davignon sitter i Bilderberg-konferansens styringskomitee hvor han var formann 1998 til 2001.. Han er medlem av den belgiske klubben Cercle Gaulois (*Cercle Royal Gaulois Artistique et Littéraire*).

26. januar 2004 mottok Davignon ærestittelen statsminister.

Davignon arvet tittelen borggreve fra sin far. I 2017 fikk han den arvelige tittelen greve.

### Verv
* styreleder i Brussels Airlines (som han var med og grunnla etter konkursen i Sabena).
* styreleder i European Academy of Business in Society
* styreleder i CSR Europe
* styreleder i Paul-Henri Spaak Foundation
* styreleder i CMB
* styreleder i Recticel
* styreleder i Palais des Beaux-Arts
* styreleder i the Royal Institute for International Relations
* leder av styret og generalforsamlingen i ICHEC Brussel Management School.
* co-leder av EU-Japan Business Dialogue Round Table
* president i EGMONT - Royal Institute for International Relations
* president i den Brussel-baserte tenketanken Friends of Europe.
* nestleder i Suez-Tractebel
* medlem av Strategic Advisory Panel of The European Business Awards.
* medlem av det rådgivende styret i tenketanken Itinera Institute.
* medlem av Bilderberg-konferansens styringskomite
* styremedlem i en rekke belgiske selskaper

## Familie
Étiennes bestefar, Julien Davignon, tjenestegjorde i Belgias regjering som utenriksminister ved utbruddet av første verdenskrig i 1914.

## Referanser





## Eksterne lenker
* Curriculum vitae at Corporate Europe Observatory
* Inside the secretive Bilderberg Group, intervju med BBC
Port Douglas (Queensland)

**Port Douglas** er en by i det nordlige Queensland i Australia. Den ligger 70 kilometer nord for Cairns og 1767 kilometer nord for delstatshovedstaden Brisbane. Under folketellingen i 2011 hadde byen 3205 innbyggere , men folketallet dobles i turistsesongen mellom mai og september. Byen ligger i nærheten av verdensarvstedene Daintree National Park (del av Tropeområdene i Queensland) og Great Barrier Reef.

4. september 2006 ble underholderen og dokumentarfilmskaperen Steve Irwin drept av en piggrokke ved Batt Reef utenfor Port Douglas.

## Referanser
Emil Bertrand Münster

**Emil Bertrand Münster** (født 10. januar 1816 i Drammen, død 28. desember 1888 på Kongsberg) var en professor i metallurgi ved Det matematisk-naturvitenskapelige fakultet.

Etter å ha studert litt privat, tok han anneneksamen i 1835 og bergeksamen i 1840 (alle til laud) og fikk så jobb ved Observatoriet som amanuensis, etter å ha slått Ole Jacob Broch (1818–1889) i konkurransen.  Han ble i 1844 etterfulgt av Carl Frederik Fearnley (1818–1890), da han selv (Emil) skulle  til utlandet for å lære mer på stipend og ved støtte fra Kongsberg Sølvverk der han så var aspirant fra 1847 til 1849, da han meldte overgang til Det Kongelige Frederiks Universitet som stipendiat.

Fra 1850 var han lektor og i 1854 overtok han professoratet i metallurgi og bergfabriklære efter den tyske Theodor Scheerer (1813–1875), selv om han Emil ikke publiserte nevneverdig. Emil var i 1857 blant de som stiftet Det Norske Videnskaps-Akademi. Fra 1861 ble hans enhet skilt ut som det nye Det matematisk-naturvitenskapelige fakultet og Emil var fra 1862 bestyrer av det metallurgiske laboratorium.   Etter å ha gitt seg i 1885 flyttet han til Kongsberg der sønnen bodde og døde av bronkitt.

Moren het Henriette Christiane Colding (1780–1847) fra København og faren var Jørgen Andreas Münster (1775–1835) som var født i Sønderborg i Danmark. De  flyttet til Drammen 1809 der han var blitt tilsatt som landsfysikus.  Emil ble født i 1816 og  i 1852 gift med Andrea Sophie With (1829–1918). De fikk  Thomas Georg Münster (1855–1938) som var myntmester ved Den Kongelige Mynt i Kongsberg.

## Referanser
MT «Polyclipper» (1954)

**MT «Polyclipper»** var et tankskip bygget som byggenummer 445 ved Eriksbergs Mek. Verkstads A/B i Göteborg. Skipet ble levert til rederiet Einar Rasmussen i Kristiansand i november 1954.

## «Polyclipper»
* 1954: november: Levert til Kristiansands Tankrederi A/S, ved Einar Rasmussen. Døpt «Polyclipper»

## «Sunclipper»
*1972: Solgt til 1972: Hansen Tangens Rederi II ved H.E. Hansen Tangen, Kristiansand. Omdøpt «Sunclipper»
*1975: Solgt til Sun Shipping Ltd., Panama.

## «Sun Clipper»
*1975: Solgt til Laurel Shipping & Trading Corp., Panama. Omdøpt «Sun Clipper»
*1977: 27. mars: Ankom Kaohsiung etter salg til Long Jong Industry Co.Ltd.,Taiwan for opphugging.
               
## Kilder
*

## Bilde
*«Polyclipper» www.shipspotting.com

## Eksterne lenker
*
Airbus A330 MRTT

**Airbus A330 MRTT** (Multi Role Tanker Transport) er et tankfly som også kan konfigureres til transport av passasjerer, pasienter og last. Det er basert på passasjerflyet Airbus A330-200. Flyet er i bruk i flyvåpnene til Australia, Storbritannia, De forente arabiske emirater og Saudi-Arabia. En variant av flytypen, produsert av EADS i samarbeid med Northrop, var også vurdert av United States Air Force, men tapte et anbud mot Boeing KC-46.

## Utstyr
Kunden bestemmer hva slags lufttankingsutstyr flyet skal utrustes med. Under vingene monteres kapsler for tanking til fly med sondesystem, og under halepartiet kan det monteres en stiv bom.
* Cobham 905E er en kapsel som monteres under vingen på flyet, og er utstyrt med en sonde i enden.
* Cobham 805E-kapselen monteres under skroget på flyet og benyttes for lufttanking med sonde.
* Airbus Military Aerial Refueling Boom System (ARBS) er en stiv bom som monteres bak på flyet, under halepartiet.  

## Brukere
Royal Air Force ved det private konsortiet AirTanker har 14 fly, levert mellom 2011 og 2016. I RAF går flyet under betegnelsen Voyager. Britene har to versjoner; KC2 har en sonde under hver ving, mens KC3 i tillegg har en tredje sonde midt under skroget. I tillegg til lufttanking og transport for RAF, skal AirTanker lease ut Voyager-fly til charterselskapet Thomas Cook Airlines. Voyager er utstyrt med to Rolls-Royce Trent-motorer.

Royal Australian Air Force mottok i desember 2012 det siste av sine fem bestilte KC-30A. Disse er utstyrt med to sonder samt en bom. KC-30A drives av to General Electric CF-6-80E1A3-motorer.

De forente arabiske emirater bestilte tre A330 MRTT i 2008, og disse ble levert i løpet av 2013. Disse flyene er utstyrt med Rolls-Royce Trent-motorer. 

Saudi-Arabias luftforsvar tok i bruk det første av seks fly i 2013. Disse flyene er utstyrt med General Electric-motorer.

I tillegg ble det i mars 2014 klart at Singapores luftforsvar bestiller seks fly, og Qatars luftforsvar ønsker å bestille to fly. Det franske luftforsvaret har også gjort det klart at det ønsker å bestille 12 fly til å erstatte sin flåte med KC-135-fly.

### NATO
I tillegg har seks europeiske land (Norge, Luxemburg, Nederland, Tyskland, Belgia og Tsjekkia) inngått en samarbeidsavtale om anskaffelse, drift og vedlikehold av åtte Airbus A330 MRTT-maskiner (Multinational Multi Role Tanker Transport Fleet). Avtalen er et resultat av et samarbeid mellom European Defence Agency, Organisation conjointe de coopération en matière d'armement og NATO Support and Procurement Agency.
29. juni 2020 ble det første av åtte fly overlevert fra Airbus. Alle flyene skal være ferdigstilt i 2024.

For Norges del skal flyene blant annet brukes til å lufttanke F-35. Med tilgang på drivstoff i luften kan kampflyene fly lengre i et operasjonsområde.

## Se også
* Northrop Grumman KC-45

## Referanser


## Eksterne lenker
*
MT «Polyeagle» (1952)

**MT «Polyeagle»** var et tankskip bygget ved Kockums Mek.Verksted AB., Malmö, , Sverige som byggenummer 342. Levert til rederiet AB Fraternitas ved O.Killstrøm, Göteborg, Sverige i april 1952. Solgt til Einar Rasmussen i 1959.  Hugget i Spania i 1974

## «Avance»
*1952: april: Levert til AB Fraternitas ved O.Killstrøm, Göteborg, Sverige, som «Avance»

## «Polyeagle»
*1959: Januar: Solgt til Kristiansands Tankrederi A/S ved Einar Rasmussen. Kristiansand. Omdøpt «Polyeagle»

## «Gem»
*1949: Solgt til Mercuria Transport Co. Inc., Monrovia, Liberia. Omdøpt «Gem»
*1974: 31. august: Ankom Vinaroz, Spania for hugging.

## Kilder
*

## Eksterne lenker
*
George E. P. Box

**George Edward Pelham Box** (født 18. oktober 1919 i Gravesend, død 28. mars 2013 i Madison) var en britisk statistiker som har arbeidet med kvalitetskontroll, tidsrekkeanalyse, forsøksplanlegging og bayesiansk statistikk.

Box er kjent for sitatet «alle modeller er i utgangspunktet feil, men noen er nyttige» (engelsk: «essentially, all models are wrong, but some are useful») fra boken *Empirical Model-Building and Response Surfaces*.

## Referanser
Laminert glass

**Laminert glass** består av to eller flere glassplater som er limt sammen med plastfolie. Blir ofte feilaktig kalt for *skuddsikkert glass*. Motstandsdyktigheten til glasset blir bedre jo flere glassplater som er limt sammen. Etter seks til sju lag oppnår man gjerne «skuddsikkert» glass.

Grunnen til at laminert glass ikke knuser som tradisjonelt glass, er at glasset absorberer eventuelle støt og sprer det over et større område. Dette har gjort at blant annet banker og andre institusjoner som krever høy sikkerhet, benytter seg av slikt glass. Laminert glass er for øvrig også påbudt brukt i frontruter på motorkjøretøyer. Dette fordi tradisjonelt glass ville ført til at en ville blitt utsatt for livsfarlig glassprut ved en eventuell kollisjon.

## Eksterne lenker
*
Ingvald B. Jacobsen

**Ingvald Bernhoft Jacobsen** (født 15. april 1891 på Alstahaug i Helgeland, død 23. februar 1945) var en norsk pressemann, redaktør og politiker (NKP/AP).

Jacobsen startet som fisker og sjømann, før han begynte i typograflære. I 1912 ble han redaktør for avisen *[[Rjukan (avis)|Rjukan]]*, men mistet av politiske årsaker jobben. Han var alt den gang fagorganisert og tilknyttet Arbeiderpartiets ungdomsorganisasjon. I 1914 gikk han også inn i partiet.

I 1915 ble han redaksjonssekretær i *[[Sørlandets Socialdemokrat]]* i Kristiansand, og i 1918 redaktør for avisen *[[Tidens Krav]]* i samme byen. I 1921 begynte han som redaktør for Arendals-avisen *[[Tiden (avis, Arendal)|Tiden]]*.

Ved den store splittelsen i Arbeiderpartiet i november 1923 fulgte han Norges Kommunistiske Parti, og i 1924 ble han medarbeider i NKPs Trondheims-avis *[[Ny Tid (1899–1947)|Ny Tid]]*. Han satt også i NKPs partistyre i byen. 

Jacobsen fortsatte i *Ny Tid* fram til 1936, men arbeidet i perioder også for andre NKP-aviser. Fra januar til mai 1927 var han «fast medarbeider» da NKP dro i gang den nye avisen *[[Fosna-Arbeideren]]* i Kristiansund. Samme året fungerte han en tid også som redaktør for NKPs Hamar-avis *[[Arbeideren (Hamar)|Arbeideren og Gudbrandsdalens Arbeiderblad]]*.

Han forlot imidlertid kommunistpartiet, og gikk over til AP og partiets Trondheimsorgan *[[Avisa Trondheim|Arbeider-Avisen]]*. Fra 1937 til 1938 var han igjen redaktør i *Tiden* i Arendal, før han vendte tilbake til *Arbeider-Avisen*.

Jacobsen ble arrestert i 1941 og satt som fange i Falstad fangeleir til han i desember 1943 ble sendt til Tyskland. Ingvald B. Jacobsen døde 23. februar 1945 i konsentrasjonsleiren Dora i Schlesien.

## Referanser
Enkeltdistanse-VM på skøyter 1996 – 500 meter kvinner

**Enkeltdistanse-VM på skøyter 1996 – 500 meter kvinner** ble arrangert fredag 15. mars 1996 i Vikingskipet, Hamar. Svetlana Zjurova ble verdensmester.

## Resultater

## Eksterne lenker
* Resultater på Speedskating news
* Resultater på ISU-results
Sverre Salamonsen

**Sverre Otelius Salamonsen** (født 14. desember 1903 på Giken i Sulitjelma, død 1. desember 1980) var en norsk skiløper som representerte IL Malm. Han ble nummer 2 i kombinert i hovedlandsrennet (NM) i Oslo i 1933. I VM i Sollefteå i 1934 ble han nummer 14 i kombinert og 26 på 50 km langrenn.

Salamonsen vant kongepokalen i 1933, 1935 og 1936, alle tre gangene for seier i kombinert i hovedrennet for Nord-Norge.

## Referanser


## Kilder
* Aasmund Brekke: *[http://urn.nb.no/URN:NBN:no-nb_digibok_2009041504103 Fra små kår til kongepokal]*. Aasmund Brekke 1999. ISBN 82-7416-121-1 (flere sider, digitalisert av Nasjonalbiblioteket)
* Bernt Gøran Lund: *[http://urn.nb.no/URN:NBN:no-nb_digibok_2008012204021 IL. Malm 100 år 1893-1993]*. Fauske Boktrykkeri 1993 (s. 12, digitalisert av Nasjonalbiblioteket)
Enkeltdistanse-VM på skøyter 1996 – 5000 meter menn

**Enkeltdistanse-VM på skøyter 1996 – 5000 meter menn** ble arrangert fredag 15. mars 1996 i Vikingskipet på Hamar. Nederlenderen Ids Postma ble verdensmester.

## Resultater

## Eksterne lenker
Resultater fra Speedskating news. Rettelse Bart Veldkamp gikk for Belgia ikke Nederland
Willy Martinussen

**Willy Martin Martinussen** (født 21. juli 1938 på Vestvågøy)  er en norsk sosiolog. Han har særlig forsket på sosial ulikhet, kulturelle verdier, velgeratferd m.m., og har skrevet innføringsbøker i samfunnsvitenskapelig tenkemåte og metode.

Han tok magistergrad ved Universitetet i Oslo i 1965. Fra 1963 til 1977 arbeidet han ved Institutt for samfunnsforskning i Oslo, her var han fra 1972 som forskningsleder. I 1977 ble han utnevnt professor i sosiologi ved Universitetet i Trondheim (senere NTNU). Han var fra 1972 til 1976 redaktør av Tidsskrift for samfunnsforskning. Han var av initiativtakerne til opprettelsen av Sosiologisk tidsskrift, og var første redaktør for tidsskritet fra 1993 til 1996.

Sammen med Henry Valen publiserte Martinussen artikler og bøker om valgforskning. Han har utgitt flere innførings- og lærebøker i sosiologi for universitetsstudenter. Blant disse er *Søkelys på samfunnet: en elementær innføring i sosiologi* som han skrev sammen med Alv Teig i 1978. *Sosiologisk analyse: en innføring* som ble utgitt første gang i 1984, og som kom i nye utgaver 1986 og 1991 I 2001 utgav han *Samfunnsliv: innføring i sosiologiske tenkemåter* (2. utgave 2008).

Martinussen mottok Norsk sosiologforenings hederspris for 2012. Juryen begrunnet tildelingen med «Hans innsats ved Institutt for samfunnsforskning: sosialpolitisk orientert forskning, samt forskning i grenseland mellom velferdsstats/valg-forskning, som ledet fram til hans bok om «Fjerndemokratiet» (...) den fortsatte forskningen (velferd/valg/levekår/mobilitet) som ledet til «Solidaritetens grenser»(...) I motsetning til den rådende tendensen til å skrive «social theory» med vekt på abstrakt og lite empirisk basert handlings/struktur-teori, er Willy Martinussens lærebøker skrevet av en sosiolog som primært har drevet empirisk forskning og som betrakter teoretiske spørsmål innen faget på denne basis.»

## Bibliografi

## Referanser
Enkeltdistanse-VM på skøyter 1996 – 1500 meter menn

**Enkeltdistanse-VM på skøyter 1996 – 1500 meter menn** ble arrangert i Vikingskipet, Hamar 16. mars 1996.
Jeroen Straathof, Nederland ble verdensmester.

## Resultater

## Eksterne lenker
* Resultater fra Speedskating news
Christian Ritter

**Christian Ritter** (ca. 1645/1650 – etter 1725) var en komponist og organist i den nordtyske orgelskole.

## Liv
Christian Ritter var muligens elev av Christoph Bernhard i Dresden. I en notis fra 1666 om Ritters verk betegnes han som kommerorganist i Halle, men stillingen er først belagt med dokumenter fra 1672.  I 1677 ble han hofforganist. Komponisten  David Pohle var kapellmester i Halle disse årene. Ritter kan ha reist fra Halle i 1677 siden Johann Philipp Krieger fikk posten som  *Kammerorganist* samme år.

Senest i 1680 var Ritter i Sverige der han skrev musikk til grev  Johann Adolf Rehnskiölds gravferd. Fra mars 1681 er han dokumentert i en faktura fra hoffet i Stockholm, året etter som visekapellmester. Ritter vendte tilbake til Dresden i 1683 og ble visekapellmester og kammerorganist under Christoph Bernhard. I 1688 er han tilbake i Stockholm, nå som kapellmester, og ble her til 1699. Ifølge opplysninger på et vokalverk, oppholdt Ritter seg i Hamburg i 1704. I 1717 betegnet han seg  i et skriv til Johann Mattheson som *«Emeritus, der das seinige an Kgl. Chur- und Fürstl. Höfen… über die 30. Jahr in re musica gethan»*.

## Verk
Over 20 kirkelige vokalverk og enkelte orgel- og klaververk er bevart etter Ritter. Blant hans kirkemusikalske verk er særlig kantaten *O amantissime sponse Jesu* («Å, kjæreste brudgom Jesus») for sopran og fem strykere kjent. De fleste bevarte verkene befinner seg i Dübensamlingen ved Uppsala universitetsbibliotek, en liten del finnes i Tyskland, kanskje stammer disse fra hans opphold i Dresden og Halle.

Flere musikkvitere, deriblant Hans Joachim Moser og Richard Buchmayer, som gjennomførte det første større forskingsarbeidet over Ritter, betegner Ritters komposisjoner som av en usedvanlig høy kvalitet.

## Referanser


## Litteratur
*
* Richard Buchmayer: *Christian Ritter. Ein vergessener deutscher Meister des 17. Jh.* I *Riemann-Festschrift* s.&nbsp;354&nbsp;ff. Leipzig 1909.
* Eva Helenius-Öberg: *Johan Helmich Roman. Liv och verk genom samtida ögon. Dokumentens vittnesbörd*, Stockholm 1994 (= Kung. Musikaliska akademiens skriftserie 78), s. 25.

## Eksterne lenker
* 
* 
*
Storrsjøhøgda

**Storrsjøhøgda** er et fjell som ligger i Romeriksåsene helt vest i Nannestad kommune i Akershus. Høyden er 605 meter over havet. Dette er blant de 30 høyeste av fjellene i Akershus med primærfaktor på minst 50 meter.

## Se også
* Fjell i Akershus

## Fotnoter



## Referanser
Guadeloupefondet

**Guadeloupefondet** (svensk: Guadeloupefonden) var den betalingen som det svenske kongehuset fikk ved freden i Paris (1814) for å overlate øygruppen Guadeloupe til Frankrike.

Bakgrunnen var at Storbritannia, som hadde erobret Guadeloupe fra Frankrike, den 3. mars 1813 overlot øygruppen til Sveriges kong Karl II og hans etterkommere, som kompensasjon for at den svenske kronprinsen Karl XIV Johan kunne få tap av eiendommer når Sverige sluttet seg til alliansen mot Napoleon I.

I 1815 ble hele fondet brukt til å betale den svenske statsgjelden, men kongehuset fikk som erstatning en årlig renteavkastning av fondet (200 000 riksdaler), den såkalte Guadelouperenten, som var en årlig post på statsbudsjettet helt fram til 1983 da den ble avskaffet. Den var da på 300 000 kroner (SEK).

## Referanser


## Litteratur

* Höjer, Torvald: *Carl XIV Johan: Kronprinstiden*, Nordstedts Förlag, Stockholm, 1943
Wimmera

**Wimmera** er en elv i den vestlige delen av delstaten Victoria i Australia. Den har sitt utspring i fjellkjeden Pyrenees og renner 278 kilometer nordover før den munner ut i Lake Hindmarsh og Lake Albacutya. Wimmera er en av få elver i Victoria som ikke renner ut i havet eller Murray.

Elva har også gitt navn til området Wimmera. Den renner igjennom byene Horsham, Dimboola og Jeparit. Området rundt Wimmera er preget av jordbruk med kunstig vanning fra elva. I slutten av 2000-årene opplevde Wimmera en lengre tørke som har påvirket vannstanden i elva. Som følge av tørken ble det satt i gang et større prosjekt for å legge de kunstige vanningskanalene i rør for å spare vann fra fordamping. Prosjektet sto ferdig i 2010.

## Referanser
Bryting under Sommer-OL 2012 – Fri stil menn 60 kg

**Herrenes fri stil 60 kg** i bryting under Sommer-OL 2012 fant sted den 11. august 2012 på  ExCeL Exhibition Centre i London.

## Resultater
### Finale

### Øvre del

### Nedre del

### Omkamper

## Eksterne lenker
* Resultater og profilside  på sports-reference.com
Universitetet i Helmstedt

**Universitetet i Helmstedt** (tysk *Universität Helmstedt*, offisielt *Academia Julia* eller *Academia Julia Carolina* eller *«academia helmstadiensis»*) var i drift fra 1576 til 1810.

## Historie
Opprinnelsen var et «akademisk gymnasium» grunnlagt 1571 i Gandersheim og flyttet til Helmstedt 6. juli 1574.

Universitetet besto av et teologisk, et juridisk og et medisinsk fakultet. I tillegg et «grunnleggende» filosofisk fakultet med de sju frie kunstartene grammatikk, retorikk, dialektikk, musikk, aritmetikk, geometri og astronomi.

En av grunnleggerne var den lutherske reformatoren Martin Chemnitz.

## Kjente lærere
* Giordano Bruno, filosofi
* Johann Friedrich Pfaff, matematikk

## Kjente studenter
* Johann Arndt, teolog
* Joachim Heinrich Campe, forfatter
* Carl Friedrich Gauss, matematiker
* Hoffmann von Fallersleben, forfatter

## Referanser


## Eksterne lenker
* 

* Universitetet i Helmstedt, BAM-portal
* Wissensproduktion an der Universität Helmstedt: Die Entwicklung der philosophischen Fakultät 1576–1810 (Herzog august Bibliothek Wolfenbüttel)
* Litteratur om ''Universität Helmstedt'' i katalogen til  Deutsche Nationalbibliothek
Psalm 121

***Psalm 121*** (norsk: Salme 121) er en komposisjon for kor (SATB), solister (SATB) og orkester, skrevet av Fartein Valen i 1911. Verket er skrevet over Bibelens Salme 121, versene en til tre, samt sju og åtte. *Psalm 121* ble komponert fra april til juni 1911, mens Valen var student i Berlin.

Verket som er influert av tysk senromantikk er ikke gitt noe opusnummer. Det ble uroppført først 31. mai 1984 med Musikselskabet Harmoniens orkester og Bergen Domkantori, under ledelse av dirigent Karsten Andersen. Kormester var Magnar Mangersnes. Komponisten Kjell Mørk Karlsens orgelpartitur ble urfremført i Rossabø kirke 27. september 1985.

## Innspillinger
* Bergen Domkantori (2005): *Bach, Schönberg, Valen*, dirigent Magnar Mangersnes.
* Det Norske Solistkor (2013): *Refractions*, dirigent Grete Pedersen.

## Partiturer
* Orgelpartitur ved Kjell Mørk Karlsen, Harald Lyche & Co. Norsk Musikkforlag 1984.
* Orkesterpartitur ved Eivind Buene (2005).

## Referanser
Alta Kraftlag

**Alta Kraftlag SA** er et samvirkeforetak med virksomhet innen strømforsyning, bredbånd, kraftproduksjon og eierskap i andre selskaper. Laget ble stiftet i 1948. Hovedkontoret er i Alta.

## Strømforsyning

### Fra Alta Kraftlag Nett til Alut AS
Laget driver strømforsyning i konsesjonsområdet som består av Alta kommune, deler av Loppa kommune og deler av Kvænangen kommune. Ca. 12 000 kunder får sin elektrisitet overført via Alta Kraftlags nett.

Med virkning fra 1.&nbsp;januar 2022 ble Alta Kraftlags strømforsyning skilt ut i et eget selskap, for å etterkomme nye krav fra myndighetene. Alta Kraftlag Nett skiftet da navn til Alut. Ved utgangen av 2021 hadde Alut AS totalt 13&nbsp;500&nbsp;kunder.

## Elektroentreprenørvirksomhet

### Fra Alta Kraftlag Drift til AKSA El
Alta Kraftlag Drift var navnet på enheten i Alta Kraftlag som bygget, driftet og vedlikeholdt strøm- og fibernett samt tilhørende installasjoner.  Per 2023 er disse tjenestene samlet i selskapet AKSA El AS.

## Fibernett

### Fra Alta Kraftlag Fiber til AKSA Hjem
I Alta, Loppa og deler av Kvænangen bygget Alta Kraftlag ut fiberbasert bredbåndsnett, som ca. 3500 kunder etter hvert var tilknyttet. 

Fra 2007 tilbød selskapet også digital-TV til sine kunder i samarbeid med IPTV-leverandøren Homebase. Homebase ble senere kjøpt opp av Get, som senere ble kjøpt opp av Telia, og fra 2013 fikk Alta Kraftlags kunder tilgang til Telias digitale TV-tilbud.

Fibertjenestene ble skilt ut fra Alta Kraftlag i et eget selskap som fikk navnet AKSA Hjem AS.

## Vannverk
Alta Kraftlag hadde tre kraftstasjoner som produserte ca. 30 GWh pr. år; etter hvert kom det til et fjerde kraftverk.

### AKSA Vann
Ansvaret for å drifte og vedlikeholde kraftverkene er skilt ut i selskapet AKSA Vann AS, som er heleid av Alta Kraftlag. Samvirket eier fire vannkraftverk; Kåven kraftverk, Møllelva kraftverk, Hakkstabben kraftverk og Mathisfoss kraftverk.

## Referanser


## Eksterne lenker
*
Bergsbakken (Ringebu)

**Bergsbakken** var en hoppbakke i Ringebu i Innlandet. Bakken lå ca. 300 meter sør for gården Skjeggestad og var eid av Ringebu IL. Etter siste ombygging var den Gudbrandsdalens største hoppbakke, og en av de største i landet.

Bakken ble tatt i bruk i 1923, da Ole P. Guttu satte den første bakkerekorden med 38 meter. Bergsbakken var etter moderne målestokk spesiell, fordi overgangen til sletta krysset veien som i dag er europavei 6. Dermed måtte veien stenges når det skulle hoppes i bakken. Etter at hoppet ble flyttet oppover i romjula 1950, satte Nils Bakke den siste bakkerekorden med 76,5 meter 29. januar 1951.

Siste renn i Bergsbakken ble holdt 8. februar 1959.

## Kilder
*Asbjørn Haverstad: *[http://urn.nb.no/URN:NBN:no-nb_digibok_2007121304028 Ringebu idrettslag 100 år 1895–1995]*. Ringebu Idrettslag 1994. ISBN 82-7275-082-1 (s. 67-68, digitalisert av Nasjonalbiblioteket)
Johanna Ekström

**Johanna Ekström** (født 9. mai 1970, død 13. april 2022) var en svensk forfatter og kunstner, datter til forfatterne Per Wästberg og Margareta Ekström. Hun vokste opp i Stockholm, hvor hun senere bodde som samboer med Tomas Lappalainen. Johanna Ekström debuterte i 1993 med diktsamlingen *Skiffer*. Siden ble en rekke diktsamlinger, flere novellesamlinger og en roman. 

Som kunstner samarbeidet hun med koreografer om performanceverk hvor hun skrev tekster og synopsis.

13. april 2022 døde Ekström på grunn av kreft.

**"** Någon har lagt ut sina nät i dig, men kastar tillbaks småfisken 

Någon väntar på en enda fisk, skygg och blind, vilande på botten, där det är som djupast **"**

*Någon*.  fra *Skiffer* 1993.

## Bibliografi
* *Skiffer* (1993)
* *Vitöga: dikter* (1994)
* *Rachels hus: dikter* (1995)
* *Fiktiva dagboken* (1997)
* *Gå förlorad: dikter* (1998)
* *Vad vet jag om hållfasthet* (2000)
* *Jag ska vakna stående * (2003)
* *Avskedsstafetten* (2004)
* *Titta, hon kryper* (2006)
* *Det enda främmande * (2008)
* *Om man håller sig i solen* (2012)
* *Dagbok 1996-2002* (2016)
* *Meningarna* (2020)

## Referanser
Enkeltdistanse-VM på skøyter 1996 – 1500 meter kvinner

**Enkeltdistanse-VM på skøyter 1996 – 1500 meter kvinner** ble arrangert søndag 17. mars 1996 i Vikingskipet, Hamar. Annamarie Thomas ble verdensmester.

## Resultater

## Eksterne lenker
Resultater på Speedskating news
Magnus Wislander

**Hans Einar Magnus Wislander** (født 22. februar 1964) er en svensk
tidligere håndballspiller og -trener. Han spilte 384 landskamper og scoret 1185 mål på Sveriges herrelandslag i håndball. Han har gull fra Håndball-VM 1990 for menn og Håndball-VM 1999 for menn. I 1990 ble han av International Handball Federation kåret til «Årets håndballspiller».

## Referanser


## Eksterne lenker
*
National Medical Center

**National Medical Center** (NMC) er et sykehus i Seoul i Sør-Korea. Det ble etablert og drevet i ti år av Danmark, Norge og Sverige som et felles skandinavisk prosjekt i etterkant av feltsykehusene under Koreakrigen. Sykehuset var et bidrag fra de skandinaviske landene til å gjenoppbygge det koreanske samfunnet. I dag har den koreanske staten overtatt driften.

## Referanser
House dans

**House dans** (engelsk: *House dance*) er en *hybrid* betegnelse for en type sosial dans som hovedsakelig blir danset til house-musikk. House dans har sin opprinnelse fra klubber i Chicago og New York. Hovedelementene i dansestilen er fotarbeid, «jacking» og «lofting». House dans er først og fremst en dansestil som understreker naturlig improvisasjon med komplekst og kjapt fotarbeid, kombinert med myke og løse bevegelser i overkroppen, samt gulv.

## Karakteristikk
Den største kilden i house dans er musikken, og ikke minst elementene i musikken. En annen viktig inspirasjonskilde i denne stilarten er menneskene. House dans er en sosial dans, dermed vil individene og deres karakteristikk spille en stor og viktig rolle. 

House dans er først og fremst en sosial dans som læres via klubbing. Til tross for dette holdes det flere store årlige begivenheter der det er kurs, workshops og konkurranser. I nyere tid har det vært store diskusjoner om man skal tillate og holde organiserte dansekurs i house dans. Dette er fordi man mener house dans opprinnelig er en improvisasjonsdans som skal læres via andre personer når man er på klubb eller andre slike sosiale begivenheter. På en annen side er ikke klubbing en like stor del av den nord- europeiske kulturen. Basert på dette sees det nærmest på som en nødvendighet å holde kurs i denne dansestilen for å hindre at den dør ut i denne delen av verden.

Det finnes mange personer som har hatt en svært sentral rolle i house dansen, og som har bidratt til dens utvidelse, blant annet Ejoe Wilson, Brian «Footwork» Green, Marjory Smarth, Tony «Sekou» Williams, Tony McGregor og mange flere.

## Referanser


## Litteratur
* Reynolds, Simon (1999): *Generation Ecstasy: Into the World of Techno and Rave Culture*. Routledge, s. 1025–1039.
*Sommer, Sally R.: «C'mon to My House: Underground-House Dancing» i: *Dance Research Journal*, Vol. 33, No. 2, s. 72–86.
* Cheeseman, Phil (2003): «The History Of House» i: *Dj magazine*, desember 2003
Petter Aasen

**Jens Petter Aasen** (født 23. oktober 1952) er en norsk professor i utdanningsvitenskap og tidligere rektor.  

## Akademisk fagfelt
Aasens forskningsfelt er utdanningspolitikk og utdanningsreformer. Han har ledet nasjonale og internasjonale prosjekter innenfor sitt fagfelt. Han er forfatter av flere bøker og en rekke artikler i norske og internasjonale tidsskrifter. 

## Yrkesliv

### Verv og rådgivningsoppgaver
Han har vært medlem av og ledet en rekke fagkomiteer, råd og utvalg på institusjonelt, regionalt, nasjonalt og internasjonalt nivå. Aasen har hatt utredningsoppgaver og vært rådgiver for blant annet Norges forskningsråd, Kunnskapsdepartementet, norske og svenske universiteter, Vetenskapsrådet og Statskontoret i Sverige og OECD.

Aasen var fra oppstarten av *[[Nordic Journal of Studies in Educational Policy]]* (NordSTEP) i 2016 en av tidsskriftets tre hovedredaktører. Frem til 2019 ledet han Utbildningsvetenskapliga kommittén i det svenske Vetenskapsrådet. Han var styreleder for Norsk samfunnsvitenskapelig datatjeneste (NSD), som ble lagt ned med virkning fra 1.&nbsp;januar 2022.
### Dekan
Før 1998 var Petter Aasen tidligere dekan ved Det samfunnsvitenskapelige fakultet ved Universitetet i Trondheim og ved Fakultet for samfunnsvitenskap og teknologiledelse ved Norges teknisk-naturvitenskapelige universitet (NTNU). 

### NIFU-direktør
I perioden 1998–2007 var Aasen direktør ved Nordisk institutt for studier av innovasjon, forskning og utdanning (NIFU).

### Rektor
I perioden 2007–2023 var han rektor, sist ved Universitetet i Sørøst-Norge.  

Han var først rektor ved Høgskolen i Vestfold fra 2007, inntil denne fusjonerte med Høgskolen i Buskerud med virkning fra 1. januar 2014. Høgskolen i Buskerud og Vestfold fusjonerte med Høgskolen i Telemark 1. januar 2016, og Petter Aasen fortsatte som rektor for Høgskolen i Sør-Øst-Norge (senere Universitetet i Sørøst-Norge) til utgangen av 2023, da han ble avløst av Pia Cecilie Bing-Jonsson.

### Æresdoktor
Han ble i 2012 utnevnt til æresdoktor ved Uppsala universitet for fremstående vitenskapelig innsats og arbeidet for å fremme utdanningsvitenskapelig forskning.

## Referanser


## Eksterne lenker
*
Royal Palace Sprint Stockholm

.

**Royal Palace Sprint** eller **Slottssprinten** var et verdenscuprenn i sprintlangrenn som gikk ved/rundt Stockholms slott i Stockholm. Det ble første gang arrangert i år 2000 og ble alltid gått i klassisk stil. Fra 2009 var rennet en del av minitouren som avsluttet verdenscupen i langrenn (verdenscupfinalen). De tre resterende rennene ble arrangert i Falun.

Rennet ble ikke arrangert i 2014 og 2015, men ble igjen arrangert i 2016. I 2017 ble rennet lagt ned, og et sprintrenn ble i stedet arrangert i Falun på permanent basis.

## Resultater
### Kvinner

### Menn

## Referanser


## Eksterne lenker
* FIS sine resultatsider
*
Royal Palace Sprint menn 2000

**Royal Palace Sprint menn 2000**
Var første gang dette ble arrangert i Stockholm. Den gang gikk 16 stk videre fra kvaliken.

## Eksterne lenker
* FIS resultatside for Finalen
* FIS resultatside for kvaliken
Kokkenes bruk

**Kokkenes bruk A/S** ble stiftet høsten 1917. Virksomheten omfattet båtbygging, smie, hjulmakerverksted og annen sammenfallende trevarevirksomhet. I 1924 begynte man også å produsere eikeparkett.

I 1927 var det ansatt seks personer i selskapet. Styreformann i selskapet fra 1917–1933 var Lillesands daværende ordfører Noan Christian Gauslaa.

## Arkivet
Arkivet etter Kokkenes bruk befinner seg på Aust-Agder museum og arkiv i Arendal. Arkivet omfatter to regnskapsprotokoller og en kopibok og strekker seg fra opprettelsen i 1917 til 1933.

## Eksterne lenker
*
Carsten Oliver Aasebøe

**Carsten Oliver Aasebøe** (født 9. april 1903, død april 1945 i fangeleiren Bergen-Belsen) var en norsk pressemann, redaktør, politiker og motstandsmann, hjemmehørende i Norges Kommunistiske Parti.

Midt på 1920-tallet var han ansvarlig for skoleringsvirksomheten innen NKPs sentralstyre. I årene 1928 til 1929 var han redaktør i NKUs avis *[[Klassekampen (1909–1940)|Klassekampen]]*. Han var også medarbeider i NKPs aviser *[[Norges Kommunistblad]]* og *[[Arbeideren]]*.

Fra 1930 til 1933 var Aasebø MLS-elev ved den såkalte Lenin-skolen i Moskva, Kominterns kaderskole. Han fungerte også som tolk ved norsk delegasjonsbesøk. Det var vanlig at uteksaminerte eller viderekomne elever bidro i undervisningen, og Aasebøe underviste ved den skandinaviske KUNMZ-seksjonen.

Under krigen ble han tatt av tyskerne og sendt til Sachsenhausen, senere til Bergen-Belsen der han døde av tyfus like før krigen var slutt. Aasebøe var blant de sentrale, falne NKP-medlemmer partiet æret ved en egen høytidelighet i 1945.

Etter krigen fikk den skjebnesvangre fangeforsendelsen til Bergen-Belsen et etterspill. Fire kjente norske Sachsenhausen-fanger måtte i 1946 møte for en såkalt æresrett, anklaget for å ha angitt både Aasebø og de to kommunistene Kristian Mugaas og Kåre Hagen som også måtte bøte med livet. De tre hadde vært tillitsmenn for de norske fangene. Angiveriet skulle være årsaken til fangetransporten, og på dette viset ha forvoldt deres død. De tiltalte ble frikjent, men saken har siden vært et stridstema.

## Referanser
Aharon Barak

**Aharon Barak** (, født 1936) er en israelsk jussprofessor ved Interdisciplinary Center i Herzliya og en jussforeleser ved Det hebraiske universitetet i Jerusalem, Yale Law School, Georgetown University Law Center og University of Toronto Faculty of Law.

Barak var president i Israels høyesterett fra 1995 til 2006. Før det han dommer i Israels høyesterett (1978–1995). I perioden 1975 til 1978 var han Israels generaladvokat. Før dette var han dekan ved Det juridiske fakultet ved Det hebraiske universitetet i Jerusalem i perioden 1974-1975.

## Bibliografi
* *Judicial Discretion* (1989) ISBN 978-0-300-04099-9
* *Purposive Interpretation in Law* (2005) ISBN 978-0-691-12007-2 Book review.
* *The Judge in a Democracy* (2006) ISBN 978-0-691-12017-1
* Begin and the Rule of Law, ''Israel Studies'', Indiana University Press, Volume 10, Number 3, Fall 2005, pp. 1–28

## Referanser
Bryting under Sommer-OL 2012 – Fri stil menn 66 kg

**Herrenes fri stil 66 kg** i bryting under Sommer-OL 2012 fant sted den 12. august 2012 på  ExCeL Exhibition Centre i London.

## Resultater
### Finale

### Øvre del

### Nedre del

### Omkamper

## Eksterne lenker
* Resultater og profilside  på sports-reference.com
Ikke-fødererte malaystater

**Ikke-fødererte malaystater** var en gruppe britiske protektorater på Malayahalvøya som ikke inngikk i De fødererte malaystater. De utgjorde aldri noen enhet. I tillegg til Johor, sør på Malayahalvøya, omfattet betegnelsen også statene Storbritannia overtok overhøyheten over fra Siam i 1909: Kedah, Kelantan, Perlis og Terengganu. Øvrige kolonier i Britisk Malaya var fra 1867 samlet i Straits Settlements. De fødererte malaystatene var i 1946 med i planene for Den malayiske union, som i 1948 ble til Malayaføderasjonen.

## Befolkning
De ikke-fødererte malaystatene hadde i 1931 disse folketallene:
*Johor: 
*Kedah: 
*Kelantan: 
*Perlis: 
*Terengganu: 

## Utvikling
De ikke-fødererte statene var under press fra britene om å slutte seg til De fødererte malaystatene. Herskerne så imidlertid utviklingen i de fire fødererte statene og hvordan institusjonene og herskerne der ble svekket. De klarte å motstå presset fra britene og bevarte sine institusjoner. De ufødererte statene ble dermed ikke samordnet i samme grad som de fødererte statene og heller ikke i samme grad underlagt britiske interesser.

Herskerne og statsrådene hadde mer å si overfor britene, som var representert ved rådgivere. Innslaget av malayer i forvaltningen var sterkere i de ikke-fødererte statene enn i de fødererte. Kedah inngikk avtale med britene om malayiske som offisielt språk.

Utviklingen var imidlertid ikke den samme i alle de ufødererte statene.  Johor, som grenset både til Singapore og føderasjonen, ble sterkt preget av økonomisk integrasjon og innvandring av kinesere og indere. I 1931 var malayene i Johor kommet i mindretall; kineserne og inderne utgjorde 52,3% av befolkningen. Johor var den eneste av de ikke-fødererte statene der malayene kom i mindretall.  

## Andre verdenskrig og senere
Under andre verdenskrig ble de ikke-fødererte malaystatene okkupert av Japan. De fire nordligste statene ble i oktober 1943 avstått til Thailand.  Under thailandsk overhøyhet ble thai innført som offisielt språk. Johor i sør forble under japansk okkupasjon. Britisk kontroll over de ikke-fødererte statene ble gjenvunnet i 1945.

De ikke-fødererte malaystatene var etter andre verdenskrig fra 1946 med i den planlagte Malayiske union, som i 1948 ble til Malayaføderasjonen. 

## Referanser


## Kilder
*Andaya, Barbara Watson og Leonard Y. Andaya: *History of Malaysia*, Basingstoke: Palgrave, 2001
*Dodge, Nicholas N.: «Population Estimates for the Malay Peninsula in the Nineteenth Century, with Special Reference to the East Coast States», *Population Studies*, bd. 34, nr. 3, 1980, s. 437-475
Ola Hofmo

**Ola Kåre Sindre Hofmo** (født 16. april 1905, død 23. januar 1945 i fangeleiren Gusen II i Østerrike) var en norsk motstandsmann, pressemann, redaktør og politiker, som var medlem i Norges Kommunistiske Parti.

## Liv og virke
### Bakgrunn
Han vokste opp i en familie på østkanten i Oslo som nummer åtte i en søskenflokk på 13. 

### Kommunistisk engasjement
Hofmo ble aktiv i NKU og satt i 1930 som redaktør for ungdomsforbundets avis *[[Klassekampen (1909–1940)|Klassekampen]]*. Fra 1931 til 1933 var han MLS-student ved Kominterns kaderskole i Moskva, den såkalte Lenin-skolen.

I de siste årene før krigen arbeidet Hofmo i redaksjonen i NKPs hovedorgan *[[Arbeideren]]*.

### Annen verdenskrig
Under krigen ble han formann i Oslo/Akerhus distrikt av NKP. Da partiet 31. desember 1941 arrangerte et utvidet sentralkomitémøte, kamuflert som en nyttårsfest, ble Hofmo innvalgt i den nye partiledelsen. Sommeren 1942 ble han redaktør for partiets illegale avis *[[Friheten]]*.

I august/september 1942 rullet tyskerne opp en del av NKPs apparat. Hofmo ble arrestert 19. august 1942. Han oppholdt seg i en dekkleilighet i Asbjørnsens gate da Gestapo jaktet på folk fra Osvald-gruppen, etter at de hadde sprengt Stapos lokalkontor for Oslo og Aker, i Henrik Ibsensgate. Han forsøkte å unnslippe ved å hoppe ut av et vindu, men ble skutt og truffet i panna. 

Han overlevde skuddskaden og ble innlagt på den tyske avdelingen på Aker sykehus. Senere satt han et år på Møllergata 19. Da han ble sendt til Tyskland kom han først til Natzweiler, så Dachau. Deretter ble han sendt til Mauthausen og Gusen i Østerrike, der han døde i januar 1945.

Ola Hofmo var bror av Rolf Hofmo.

## Referanser


## Eksterne lenker
* ''-En logn, vidsynt kar som røkte pipe''. Om Ola Hofmo på nkp.no
Oppgjør i jungelen (film)

***Oppgjør i jungelen*** (originaltittel: *Shout at the Devil*) er en britisk actiondrama og eventyrfilm fra 1976 med Roger Moore og Lee Marvin i hovedrollene. Regi er ved Peter R. Hunt. Manus er basert på Wilbur Smiths roman med samme tittel fra 1968. Handlingen er lagt til Tysk-kontrolert Øst-Afrika like før utbruddet av første verdenskrig. Her befinner de to eventyrerne Oldsmith og Flynn seg. De er der for å jakte på elefanter og smugle elfenben, men da krigen bryter ut blir de involvert i kampen mot tyskerne. Handlingen er løst basert på fakta, blant annet synkingen av SMS Königsberg.

Filmen er primært en actiondrama og eventyrfilm, men inneholder også flere komiske elementer.

## Handling
Handlinga er lagt til Tysk-kontrollert Øst-Afrika i 1913, like før utbruddet av den første verdenskrig.

I Zanzibar slår de to eventyrerne Oldsmith og Flynn seg sammen for å jakte på elefanter og smugle elfenben. Oldsmith er en britisk gentleman, mens Flynn er en forfyllet amerikaner og svindler. De trenger stadig lenger inn i fiendeland og havner derfor i konflikt med både tyskere og opprørske innfødte. Når første verdenskrig bryter ut, går de med i kampen mot tyskerne. Deres oppdrag blir å plassere en bombe på det enorme slagskipet Blücher. Oppdraget kompliseres da den tyske øverstkommanderende kidnapper Flynns vakre datter og holder henne fanget om bord på skipet. Hun er i tillegg blitt gift med Flynns kompanjong, Oldsmith.

## Om filmen
Opptakene ble gjort på Malta og Sør-Afrika i perioden mars til juli 1975.

;Anmelderne

Filmen har fått 60 % på Rotten Tomatoes. Den amerikanske filmanmelderen Roger Ebert gav den tre av fire stjerner og beskrev den på følgende måte: «"Shout at the Devil" is a big, dumb, silly movie that's impossible to dislike».

Aftenpostens anmelder gav den middelmådig omtale.

## Rollebesetning
* Lee Marvin – Colonel Flynn O'Flynn
* Roger Moore – Sebastian Oldsmith
* Barbara Parkins – Rosa O'Flynn/Oldsmith
* Ian Holm – Mohammed, O'Flynn's stumme tjener
* Reinhard Kolldehoff – Herman Fleischer, den tyske kommandøren
* Horst Janson – Kyller
* Karl Michael Vogler – Von Kleine
* Gernot Endemann – Braun
* Maurice Denham – Mr. Smythe
* Jean Kent – Mrs. Smythe
* Heather Wright – Cynthia Smythe
* George Coulouris – El Keb
* Murray Melvin – Lt. Phipps
* Bernard Horsfall – Captain Joyce
* Renu Setna – Mr. Raji

## Referanser


## Eksterne lenker
*
Mo i Rana godsterminal

**Mo i Rana godsterminal** ligger i Rana kommune i Nordland langs Nordlandsbanen. Den befinner seg ved Gullsmedvika nord for Mo i Rana stasjon. Terminalen er tilknyttet veinettet via .

## Eksterne lenker
*
Fagernesterminalen

**Fagernesterminalen** er en kombiterminal som ligger i Narvik kommune i Nordland. Den er Ofotbanens vestlige endepunkt, og ligger rundt 3 km sør for Narvik stasjon. Terminalen er tilknyttet veinettet via Skarvenesveien, en arm av E6. Havneterminalen *Fagernes dypvannskai* ligger rett nord for terminalen.

## Referanser


## Eksterne lenker
*
Lea Ahlborn

**''Lea'' Fredrika Ahlborn** (født *Lundgren* 18. februar 1826, død 13. november 1897) var en svensk kunstner, medlem av Konstakademien og den første kvinnelige statsansatte (kongelig gravør) i Sverige. 
## Liv og karriere
Som datter av myntgravøren Ludvig Lundgren viste hun tidlig interesse for farens yrke og var sammen med Amalia Lindegren og Agnes Börjeson en av fire kvinner som i 1849 ble gitt dispensasjon og godtatt som ekstraelever ved Konstakademien. Læreren deres var Carl Gustaf Qvarnström, og i 1851 gjorde Lea en studiereise til Paris sammen med Qvarnström og sin bror Pehr Henrik. I Paris arbeidet hun hos bildehuggeren Toussaint, myntgravøren Barre og hos sin morbror, medaljegravøren Johan Salmson.    

Hun ble myntgravør ved Kungliga Myntverket 30. mars 1855 og dermed den første kvinnelige svenske statsansatt. Samme år ble hun innvalgt som medlem av Konstakademien. Hun holdt seg oppdatert i sitt yrke og utførte arbeider til Svenska Akademien, Vetenskapsakademien og Kungliga sällskapet Pro Patria, samt medaljeportrettet av kongeparet til deres sølvbryllup. Hun fikk til og med i oppdrag fra USA om å utføre og gravere medaljene av George Washington ved 100-årsjubileet for slutten på den amerikanske revolusjonen i 1883 og i 1892 medaljen for 400-hundraårsjubileet for Columbus' oppdagelse av Amerika. Hun ble tildelt medaljen Illis quorum av kong Oscar II i 1883.      

Da hun nærmet seg pensjonsalderen i 1896 var det første gangen en kvinne ble pensjonert som statsansatt i Sverige, og det ble diskutert i Myntdirektionen, Statskontoret, Statsutskottet og Riksdagens kamre, om alt fra at hun skulle få like stor pensjon som en mannlig statsansatt (altså to tredjedeler av lønnen), halv pensjon eller ingen pensjon i det hele tatt. Denne diskusjonen ble aldri avgjort. Ahlborn avsluttet den ved å ganske enkelt å ikke pensjonere seg, men å arbeide helt fram til sin død av hjerneblødning 1897.

Hun giftet seg i 1854 med Carl Ahlborn. Hennes søster, Johanna Carolina Weidenhayn (1822–1902), ble en av Sveriges første yrkesxylografer og studerte i Paris 1858 og 1867 og var lærer ved Tekniska skolan i Stockholm 1859–1881.

## Se også
* Sofia Adlersparre
* Amalia Lindegren

## Referanser


## Kilder
* Österberg, Carin et al., *Svenska kvinnor: föregångare, nyskapare*. Lund: Signum 1990. (ISBN 91-87896-03-6)
* Kaldén, Elisabeth og Kungl. Myntkabinettet, *Lea, Kunglig mynt- och medaljgravör*. Stockholm 2011 (ISBN 978-91-89256-51-4)

## Eksterne lenker
*
Liste over episoder av Hvilket liv!

Dette er en liste over episodene i de britiske komiserien My Family (*Hvilket liv!* på norsk) som gikk på BBC fra 19. september 2000 til 2. september 2011.

## Episodene

### Sesong 1 (2000)

### Sesong 2 (2001)

### Sesong 3 (2002)

### Sesong 4 (2003)

### Sesong 5 (2004–2005)

### Sesong 6 (2006)

### Sesong 7 (2007)

### Sesong 8 (2008)

### Sesong 9 (2009)

### Sesong 10 (2010)

### Sesong 11 (2011)

## Eksterne lenker
* Episodene på IMDb